
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφημερίες γιατρών. 1 

Εφημερίες γιατρών. 2 

Σύσταση Δημοτικής Επιχείρησης στο Δήμο Πλατανιά 
Ν. Χανιών με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΛΑΤΑΝΙΑ ΑΝΑΠΤΥΞΗΣ & ΕΡΓΟΥ». 3 


ΑΠΟΦΑΣΕΙ Σ 

Αριθ. Υ10α/7410 (1) 

Εφημερίες γιατρών. 

Ο ΥΠΟΥΡΓΟΣ ΥΓΕΙΑΣ & ΠΡΟΝΟΙΑΣ 

1. Έχοντας υπόψη τις διατάξεις: 

α. Του Ν.1397/83 (ΦΕΚ 143/Α/7.10.83). 
β. Του Ν. 2071/92(ΦΕΚ. 123/Α/92). 
γ. Του Ν. 2470/97(ΦΕΚ. 40/Α/97). 
δ. Του Ν. 2519/97(ΦΕΚ. 165/Α/21.8.97). 
ε. Του Ν. 2606/98(ΦΕΚ. 89/Α/22.4.98). 
στ. Του Ν 2646/98(ΦΕΚ. 236/Α/20.10.98). 
ζ. Του Ν. 2676/99 (ΦΕΚ 1/Α/5.1.99). 
η. Του Ν. 2703/99 (ΦΕΚ 72/Α/8.4.99). 

2. Την επιτακτική ανάγκη εύρυθμης λειτουργίας σε 
24ωρη βάση των Νοσηλευτικών ιδρυμάτων. 

3. Το γεγονός ότι το ύψος της δαπάνης που προκαλείται 
από την απόφαση αυτή ανέρχεται για το οικονομικό έτος 
2001 στο ποσό των 90.000.000 δρχ. 

4. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών "Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών", αποφασίζουμε: 

Α. Εγκρίνουμε την καταβολή εφημεριών για το χρονικό 
διάστημα από 1.1.2001 έως 31.12.2001 στις εξής κατηγο¬ 
ρίες γιατρών και οδοντιάτρων του Εθνικού Ιδρύματος Απο¬ 
κατάστασης Αναπήρων (Ε.Ι.Α.Α.) που ανήκει στην Α' Ζώνη: 

- Ειδικευμένων γιατρών Ε.Σ.Υ. 

- Ειδικευομένων (Πολιτικών και Στρατιωτικών). 

- Γ ιατρών εκτός κλάδου ΕΣΥ (γιατροί ασφαλιστικών ορ¬ 
γανισμών). 


- Μονίμων γιατρών του Δημοσίου. 

- Αγροτικών γιατρών. 

- Γιατρών με σύμβαση ορισμένου χρόνου ( Ν. 2519/97 
αρ. Π. 23 Παραγ. 1,2,3). 

Οι Εφημερίες των πιο πάνω γιατρών θα πραγματοποι¬ 
ούνται ανάλογα με την κατηγορία που ανήκουν και σύμ¬ 
φωνα με το μηνιαίο πρόγραμμα που θα εγκρίνεται από τη 
Διοίκηση του Νοσοκομείου μέσα στα πλαίσια των καθορι¬ 
σμένων πιστώσεων για το: 

Εθνικό Ίδρυμα Ετήσια Πίστωση 

Αποκατάστασης Αναπήρων 90.000.000 δρχ. 

(Ε.Ι.Α.Α.) 

ΚΕΦΑΛΑΙΟ 1 

Για όλες τις κατηγορίες γιατρών, η ενεργός εφημερία 
γίνεται σε 16ωρη συνεχή υπηρεσία κατά τις εργάσιμες 
ημέρες και 24/ωρη κατάτα Σάββατα, τις Κυριακές, αργίες 
και εξαιρέσιμες ημέρες. 

α) Στους ειδικευόμενους γιατρούς υπάγονται οι πολίτες 
και οι στρατιωτικοί ειδικευόμενοι, οι ειδικευμένοι γιατροί 
(πλην αλλοδαπών) που τοποθετούνται με απόφασή μας 
σε Νοσοκομεία, ως άμισθοι υπεράριθμοι, προκειμένου να 
αποκτήσουν άλλη ειδικότητα, είτε κατ' εφαρμογή του άρ¬ 
θρου 54παρ. 8 βτου Ν. 1759/88 και του άρθρου 1 παρ. 3 
του Ν. 1579/85, καθώς επίσης και ειδικευμένοι γιατροί που 
τοποθετούνται με απόφασή μας σε Νοσοκομεία προκει¬ 
μένου να αποκτήσουν το πιστοποιητικό εξειδίκευσης 
στην Εντατικολογία και Νεογνολογία, σύμφωνα με τις δια¬ 
τάξεις του άρθρου 84του Ν. 2071/92. 

Επίσης οι γιατροί που τοποθετούνται σύμφωνα με τις 
διατάξεις του άρθρου 26 παρ. 1 του ν. 2519/97. 

Όσον αφορά τους ειδικευομένους θα εφημερεύουν σε 
ενεργό εφημερία σύμφωνα με τις ανάγκες του Νοσοκο¬ 
μείου. 

β) Αποσπασμένοι και σε μετεκπαίδευση ευρισκόμενοι 
(ειδικευμένοι και ειδικευόμενοι) 

Είναι δυνατόν να πραγματοποιούν εφημερίες ανάλογα 
με τον βαθμό τους, το Νοσοκομείο και τμήμα στο οποίο 
έχουν αποσπασθεί, μετεκπαιδεύονται ή (προκειμένου πε¬ 
ρί ειδικευομένων) ατύπως έχουν μετακινηθεί, στο πρό¬ 
γραμμα του οποίου προστίθενται. 

γ) Συνοδοί περιστατικών 

Γ ιατροί συνοδοί περιστατικών βρίσκονται σε ενεργό 

εφημερία την ημέρα της διακομιδής, ανεξάρτητα αν ήταν 
ή όχι σε ενεργό εφημερία κατά το ισχύον μηνιαίο πρό¬ 
γραμμα. 

ΚΕΦΑΛΑΙΟ II 
Μικτή Εφημερία 

Κατά την μικτή εφημερία οι γιατροί και οδοντίατροι των 
Νοσοκομείων, και των Κέντρων υγείας του Ε.Σ.Υ., όπως 
αναφέρονται στη παρ. 1 του άρθρου 7 του Ν.2606/98, 
εκτελούν ενεργό εξάωρη εφημερία μετά το πέρας του τα¬ 
κτικού ωραρίου που συνεχίζεται με εφημερία ετοιμότη¬ 
τας μέχρι την συμπλήρωση του 16/ωρου. 

Η αμοιβή της εφημερίας αυτής καθορίζεται συνολικά σε 
70/100 της αντίστοιχης συνολικής αμοιβής της 16/ωρης 
ενεργού εφημερίας. 

ΚΕΦΑΛΑΙΟ III 
Γενικές ρυθμίσεις 

α) Τα ανωτέρω όρια εφημεριών της παρούσας (μέχρι 
του 1/3 του συνόλου των υπηρετούντων γιατρών σε γενι¬ 
κή εφημερία και μέχρι του 1/5 του συνόλου των υπηρε¬ 
τούντων γιατρών σε εσωτερική εφημερία) αποτελούν την 
οροφή του συστήματος και σε καμμία περίπτωση δεν εξα¬ 
ντλούνται υποχρεωτικά. 

Αποκλειστικός παράγοντας του πλαισίου μέσα στο 
οποίο κινούνται τα διοικητικά συμβούλια των Ιδρυμάτων, 
που έχουν την αποκλειστική ευθύνη και αρμοδιότητα της 
έγκρισης, αφού λάβουν υπόψη τους τις εισηγήσεις των 
Δ/ντων, της Επιστ. Επιτροπής και ιδιαίτερα του Δ/ντή της 
Ιατρικής Υπηρεσίας, είναι οι ανάγκες του Νοσοκομείου, 
των Κέντρων Υγείας και των Κ.Ψ.Υ. 

β) Η ενεργός εφημερία αποζημιώνεται μόνο για τους 
γιατρούς που παραμένουν στη θέση τους όλες τις προ- 
βλεπόμενες ώρες. 

γ) Ο μηνιαίος προγραμματισμός των εφημεριών, ενερ¬ 
γών, μικτών και ετοιμότητας εγκρίνεται από το Διοικητικό 
Συμβούλιο και κοινοποιείται στους ενδιαφερομένους. 

ΚΕΦΑΛΑΙΟ IV 
Εφημερίες ετοιμότητας. 

Οι υποχρεώσεις των γιατρών που εκτελούν εφημερίες 
ετοιμότητας, καθορίζονται ως εξής: 

α) Οι γιατροί κατά την διάρκεια της εφημερίας ετοιμό¬ 
τητας βρίσκονται σε διατεταγμένη υπηρεσία και είναι στη 
διάθεση του Νοσοκομείου και όταν κληθούν προσφέρουν 
τις υπηρεσίες τους χωρίς πρόσθετη αμοιβή πέραν της 
προβλεπομένης από το άρθρο 7 του Ν. 2606/98. 

β) Οι ευρισκόμενοι σε εφημερία ετοιμότητας γιατροί, 
οφείλουν να διαμένουν στην πόλη που εδρεύει η μονάδα 
τους ή σε απόσταση τόση από αυτήν, ώστε καλούμενοι να 
προσέρχονται σε πολύ σύντομο χρονικό διάστημα για να 
προσφέρουν τις υπηρεσίες τους. 

γ) Υποχρεούνται να είναι προετοιμασμένοι για την αντι¬ 
μετώπιση κάθε περιστατικού της ειδικότητάς τους. 

δ) Η πρόσκληση μπορεί να γίνει από τον ενεργά εφημε- 
ρεύοντα γιατρό του τμήματος, άλλον εφημερεύοντα για¬ 
τρό ή τα όργανα του Νοσοκομείου . 

ΚΕΦΑΛΑΙΟ V 

Το σύνολο της δαπάνης ύψους 90.000.000 δρχ. θα κα¬ 
λυφθεί από τις εγκεκριμμένες πιστώσεις του προϋπολο¬ 


γισμού εσόδων - εξόδων του οικονομικού έτους 2001 του 
εν λόγω ιδρύματος. 

Σε κάθε περίπτωση, η δαπάνη για την πληρωμή των 
ανωτέρω αποζημιώσεων περιορίζεται αποκλειστικά και 
μόνο μέσα στα πλαίσια των εγγεγραμμένων για το σκοπό 
αυτό πιστώσεων στον προϋπολογισμό και δεν δύναται να 
αυξηθεί είτε με χορήγηση συμπληρωματικών πιστώσεων 
είτε με τροποποίηση του προϋπολογισμού, με ευθύνη της 
Διοίκησης του Νοσοκομείου. 

Η απόφαση του Διοικητικού Συμβουλίου του Νοσοκο¬ 
μείου για την ονομαστική καταμονή του ιατρικού προσω¬ 
πικού σε εφημερία κοινοποιείται στη Δ/νση Προσωπικού 
Ν.Π.Δ.Δ. του Υπουργείου Υγείας και Πρόνοιας και στην 
22η Δ/νση του Γ ενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Α. ΠΑΠΑΔΟΠΟΥΛΟΣ 

-♦- 

Αριθ. ΥΙΟα/7418 (2) 

Εφημερίες γιατρών. 

Ο ΥΠΟΥΡΓΟΣ ΥΓΕΙΑΣ & ΠΡΟΝΟΙΑΣ 

1. Έχοντας υπόψη τις διατάξεις: 

α. Του Ν.1397/83 (ΦΕΚ 143/Α/7.10.83). 

β. Του Ν. 2071/92(ΦΕΚ.123/Α/92). 

γ. Του Ν. 2470/97(ΦΕΚ. 40/Α/97). 

δ. Του Ν. 2519/97(ΦΕΚ.165/Α/21.8.97). 

ε. Του Ν. 2606/98(ΦΕΚ. 89/Α/22.4.98). 

στ. Του Ν 2646/98(ΦΕΚ. 236/Α/20.10.98). 

ζ. Του Ν. 2676/99 (ΦΕΚ 1/Α/5.1.99). 

η. Του Ν. 2703/99 (ΦΕΚ 72/Α/8.4.99). 

θ. Του Ν. 1946/91 (ΦΕΚ 146/Α/26.9.91). 

ι. Του Ν. 2618/98 (ΦΕΚ 128/Α/16.6.98). 

ια. Του Ν. 2737/99 (ΦΕΚ 174/Α/27.8.99). 

ιβ. Της αρ. Α1α/8342 Κ.Υ.Α. (ΦΕΚ 711/Β/17.7.98). 

2. Την επιτακτική ανάγκη εύρυθμης λειτουργίας σε 
24ωρη βάση των Νοσηλευτικών ιδρυμάτων. 

3. Το γεγονός ότι το ύψος της δαπάνης που προκαλεί- 
ται από την απόφαση αυτή ανέρχεται για το οικονομικό 
έτος 2001 στο ποσό των 860.000.000 δρχ. 

4. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών "Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών", αποφασίζουμε: 

Α. Εγκρίνουμε την καταβολή εφημεριών για το χρονικό 
διάστημα από 1.1.2001 έως 31.12.2001 στις εξής κατηγο¬ 
ρίες γιατρών και οδοντιάτρων του Γ.Π.Ν. ΠΑΠΑΓΕΩΡΓΙ- 
ΟΥπου ανήκει στην Α' Ζώνη.: 

- Ειδικευμένων γιατρών Ε.Σ.Υ. 

- Ειδικευομένων (Πολιτικών και Στρατιωτικών). 

- Γ ιατρών εκτός κλάδου ΕΣΥ (γιατροί ασφαλιστικών ορ¬ 
γανισμών). 

- Μονίμων γιατρών του Δημοσίου. 

- Αγροτικών γιατρών. 

- Γιατρών με σύμβαση ορισμένου χρόνου ( Ν. 2519/97 
αρ. Π. 23 Παραγ. 1,2,3). 

Οι Εφημερίες των πιο πάνω γιατρών θα πραγματοποι¬ 
ούνται ανάλογα με την κατηγορία που ανήκουν και σύμ¬ 
φωνα με το μηνιαίο πρόγραμμα που θα εγκρίνεται από τη 
Διοίκηση του Νοσοκομείου μέσα στα πλαίσια των καθορι¬ 
σμένων πιστώσεων για το: 

Γ.Π.Ν. ΠΑΠΑΓΕΩΡΓΙΟΥ Ετήσια Πίστωση 

860.000.000 δρχ. 

ΚΕΦΑΛΑΙΟ 1 

Για όλες τις κατηγορίες γιατρών, η ενεργός εφημερία 
γίνεται σε 16ωρη συνεχή υπηρεσία κατά τις εργάσιμες 
ημέρες και24/ωρη κατά τα Σάββατα, τις Κυριακές, αργίες 
και εξαιρέσιμες ημέρες. 

α) Στους ειδικευόμενους γιατρούς υπάγονται οι πολίτες 
και οι στρατιωτικοί ειδικευόμενοι, οι ειδικευμένοι γιατροί 
(πλην αλλοδαπών) που τοποθετούνται με απόφασή μας 
σε Νοσοκομεία, ως άμισθοι υπεράριθμοι, προκειμένου να 
αποκτήσουν άλλη ειδικότητα, είτε κατ' εφαρμογή του άρ¬ 
θρου 54παρ. 8 βτου Ν. 1759/88 και του άρθρου 1 παρ. 3 
του Ν.1579/85, καθώςεπίσηςκαιειδικευμένοιγιατροίπου 
τοποθετούνται με απόφασή μας σε Νοσοκομεία προκει¬ 
μένου να αποκτήσουν το πιστοποιητικό εξειδίκευσης 
στην Εντατικολογία και Νεογνολογία, σύμφωνα με τις 
διατάξεις του άρθρου 84 του Ν. 2071/92. 

Επίσης οι γιατροί που τοποθετούνται σύμφωνα με τις 
διατάξεις του άρθρου 26 παρ. 1 του ν. 2519/97. 

Όσον αφορά τους ειδικευομένους θα εφημερεύουν σε 
ενεργό εφημερία σύμφωνα με τις ανάγκες του Νοσοκο¬ 
μείου 

β) Αποσπασμένοι και σε μετεκπαίδευση ευρισκόμενοι 
(ειδικευμένοι και ειδικευόμενοι). 

Είναι δυνατόν να πραγματοποιούν εφημερίες ανάλογα 
με τον βαθμό τους, το Νοσοκομείο και τμήμα στο οποίο 
έχουν αποσπασθεί, μετεκπαιδεύονται ή (προκειμένου πε¬ 
ρί ειδικευομένων) ατύπως έχουν μετακινηθεί, στο πρό¬ 
γραμμα του οποίου προστίθενται. 

γ) Συνοδοί περιστατικών 

Γιατροί συνοδοί περιστατικών βρίσκονται σε ενεργό 
εφημερία την ημέρα της διακομιδής, ανεξάρτητα αν ήταν 
ή όχι σε ενεργό εφημερία κατά το ισχύον μηνιαίο πρό¬ 
γραμμα. 

ΚΕΦΑΛΑΙΟ II 
Μικτή Εφημερία 

Κατά την μικτή εφημερία οι γιατροί και οδοντίατροι των 
Νοσοκομείων, και των Κέντρων υγείας του Ε.Σ.Υ., όπως 
αναφέρονται στη παρ. 1 του άρθρου 7 του Ν.2606/98, 
εκτελούν ενεργό εξάωρη εφημερία μετά το πέρας του τα¬ 
κτικού ωραρίου που συνεχίζεται με εφημερία ετοιμότη¬ 
τας μέχρι την συμπλήρωση του 16/ωρου. 

Η αμοιβή της εφημερίας αυτής καθορίζεται συνολικά σε 
70/100 της αντίστοιχης συνολικής αμοιβής της 16/ωρης 
ενεργού εφημερίας. 

ΚΕΦΑΛΑΙΟ III 
Γενικές ρυθμίσεις 

α) Τα ανωτέρω όρια εφημεριών της παρούσας (μέχρι 
του 1/3 του συνόλου των υπηρετούντων γιατρών σε γενι¬ 
κή εφημερία και μέχρι του 1/5 του συνόλου των υπηρε¬ 
τούντων γιατρών σε εσωτερική εφημερία) αποτελούν την 


οροφή του συστήματος και σε καμμία περίπτωση δεν εξα¬ 
ντλούνται υποχρεωτικά. 

Αποκλειστικός παράγοντας του πλαισίου μέσα στο 
οποίο κινούνται τα διοικητικά συμβούλια των Ιδρυμάτων, 
που έχουν την αποκλειστική ευθύνη και αρμοδιότητα της 
έγκρισης, αφού λάβουν υπόψη τους τις εισηγήσεις των 
Δ/ντων, της Επιστ. Επιτροπής και ιδιαίτερα του Δ/ντή της 
Ιατρικής Υπηρεσίας, είναι οι ανάγκες του Νοσοκομείου, 
των Κέντρων Υγείας και των Κ.Ψ.Υ. 

β) Η ενεργός εφημερία αποζημιώνεται μόνο για τους 
γιατρούς που παραμένουν στη θέση τους όλες τις προ- 
βλεπόμενες ώρες. 

γ) Ο μηνιαίος προγραμματισμός των εφημεριών, ενερ¬ 
γών, μικτών και ετοιμότητας εγκρίνεται από το Διοικητικό 
Συμβούλιο και κοινοποιείται στους ενδιαφερομένους. 

ΚΕΦΑΛΑΙΟ IV 
Εφημερίες ετοιμότητας. 

Οι υποχρεώσεις των γιατρών που εκτελούν εφημερίες 
ετοιμότητας , καθορίζονται ως εξής : 

α) Οι γιατροί κατά την διάρκεια της εφημερίας ετοιμό¬ 
τητας βρίσκονται σε διατεταγμένη υπηρεσία και είναι στη 
διάθεση του Νοσοκομείου και όταν κληθούν προσφέρουν 
τις υπηρεσίες τους χωρίς πρόσθετη αμοιβή πέραν της 
προβλεπομένης από το άρθρο 7 του Ν. 2606/98. 

β) Οι ευρισκόμενοι σε εφημερία ετοιμότητας γιατροί, 
οφείλουν να διαμένουν στην πόλη που εδρεύει η μονάδα 
τους ή σε απόσταση τόση από αυτήν , ώστε καλούμενοι 
να προσέρχονται σε πολύ σύντομο χρονικό διάστημα για 
να προσφέρουν τις υπηρεσίες τους. 

γ) Υποχρεούνται να είναι προετοιμασμένοι για την αντι¬ 
μετώπιση κάθε περιστατικού της ειδικότητας τους. 

δ) Η πρόσκληση μπορεί να γίνει από τον ενεργά εφημε- 
ρεύοντα γιατρό του τμήματος, άλλον εφημερεύοντα για¬ 
τρό ήτα όργανα του Νοσοκομείου. 

ΚΕΦΑΛΑΙΟ V 

Το σύνολο της δαπάνης ύψους 860.000.000 δρχ. θα κα¬ 
λυφθεί από τις εγκεκριμμένες πιστώσεις του προϋπολο¬ 
γισμού εσόδων - εξόδων του οικονομικού έτους 2001 του 
εν λόγω ιδρύματος. 

Σε κάθε περίπτωση, η δαπάνη για την πληρωμή των 
ανωτέρω αποζημιώσεων περιορίζεται αποκλειστικά και 
μόνο μέσα στα πλαίσια των εγγεγραμμένων για το σκοπό 
αυτό πιστώσεων στον προϋπολογισμό και δεν δύναται να 
αυξηθεί είτε με χορήγηση συμπληρωματικών πιστώσεων 
είτε με τροποποίηση του προϋπολογισμού, με ευθύνη της 
Διοίκησης του Νοσοκομείου. 

Η απόφαση του Διοικητικού Συμβουλίου του Νοσοκο¬ 
μείου για την ονομαστική καταμονή του ιατρικού προσω¬ 
πικού σε εφημερία κοινοποιείται στη Δ/νση Προσωπικού 
Ν.Π.Δ.Δ. του Υπουργείου Υγείας και Πρόνοιας και στην 
22η Δ/νση του Γ ενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Α. ΠΑΠΑΔΟΠΟΥΛΟΣ 

Αριθ. 161 (3) 

Σύσταση Δημοτικής Επιχείρησης στο Δήμο Πλατανιά Ν. 

Χανίων με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 

ΠΛΑΤΑΝΙΑ ΑΝΑΠΤΥΞΗΣ & ΕΡΓΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του Δημοτικού και Κοινοτικού Κώδικα. 

2) Τον Ν.2503/97 "Διοίκηση, οργάνωση στελέχωση της 
Περιφέρειας και άλλες διατάξεις". 

3) Την υπ’ αρ 139/2000 απόφαση του Δημ. Συμβουλίου 
Πλατανιά, αποφασίζουμε: 

ΚΕΦΑΛΑΙΟ Α’ 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 

Άρθρο Ιο 

Σύσταση - Επωνυμία 

Συνιστάται στο Δήμο Πλατανιά του Νομού Χανίων αμι¬ 
γής δημοτική επιχείρηση, με την επωνυμία "ΔΗΜΟΤΙΚΗ 
ΕΠΙΧΕΙΡΗΣΗ ΠΛΑΤΑΝΙΑ ΑΝΑΠΤΥΞΗΣ & ΕΡΓΟΥ" και με το 
διακριτικό τίτλο ”Δ.Ε.Π.Α.Ε”, ως νομικό πρόσωπο ιδιωτι¬ 
κού δικαίου, η λειτουργία της οποίας θα διέπεται από τις 
διατάξεις των άρθρων 277-284, 287 και 291 του Π.Δ. 
410/1995 και από τις διατάξεις του παρόντος καταστατι¬ 
κού. 

Για τις σχέσεις της με την αλλοδαπή η επιχείρηση μπο¬ 
ρεί να χρησιμοποιεί πιστή μετάφραση της επωνυμίας της 
και του διακριτικού τίτλου της. 

Άρθρο 2ο 
Έδρα 

1) Εδρα της επιχείρησης ορίζεται η έδρα του Δήμου 
Πλατανιά. 

2) Με απόφαση του διοικητικού συμβουλίου της, που 
πρέπει να εγκριθεί από το Δημοτικό Συ μβούλιο Πλατανιά, 
η επιχείρηση μπορεί να ιδρύει υποκαταστήματα και γρα¬ 
φεία αυτής σε οποιαδήποτε περιοχή της ημεδαπής ή της 
αλλοδαπής. 

Άρθρο 3ο 
Σκοπός 

Σκοπός της επιχείρησης είναι η οικονομική, κοινωνική, 
πολιτιστική, τουριστική και επιχειρηματική ανάπτυξη της 
εδαφικής περιφέρειας του Δήμου Πλατανιά, συμβάλλο¬ 
ντας έτσι στην ανάδειξη των αναπτυξιακών δυνατοτήτων 
της περιοχής, στην αναβάθμιση και βελτίωση της ποιότη¬ 
τας ζωής των κατοίκων και την προσφορά αγαθών και 
υπηρεσιών που εξυπηρετούντο κοινωνικό σύνολο. Ο γε¬ 
νικός αυτός σκοπός εξειδικεύεται σε καταστατικούς σκο¬ 
πούς που είναι: 

1. Η κοινωνική, οικονομική, και πολιτιστική ανάπτυξη 
του Δήμου Πλατανιά. 

2. Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς. 

3. Η ίδρυση και συμμετοχή σε επιχειρήσεις που συμβάλ¬ 
λουν στην τοπική ανάπτυξη και προωθούν τους σκοπούς 
της επιχείρησης, τον προγραμματικό σχεδίασμά του Δή¬ 
μου και την πραγμάτωση του ευρύτερου αναπτυξιακού, 
κοινωνικού πολιτιστικού και τουριστικού ρόλου του. 

4. Η σύναψη προγραμματικών συμβάσεων. 

5. Η εκπόνηση, εφαρμογή και διαχείριση προγραμμά¬ 


των προστασίας και βελτίωσης του περιβάλλοντος σε συ¬ 
νεργασία με κρατικούς και μη φορείς. 

6. Η προστασία, ανάπλαση, αξιοποίηση και εκμετάλ¬ 
λευση των ακτών του δήμου. 

7. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, κτηνοτροφικών, δασικών, αλιευ¬ 
τικών, τουριστικών, πολιτιστικών και άλλων φυσικών πό¬ 
ρων και αγαθών. 

8. Η επιμόρφωση των στελεχών των ΟΤΑ, των συνεται¬ 
ριστικών οργανώσεων καθώς και των επιχειρήσεων αυ¬ 
τών, ως και των άλλων νομικών προσώπων, που έχουν 
ιδρύσει ή στα οποία συμμετέχουν. 

9. Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

10. Η διοργάνωση και η εκμετάλλευση κάθε είδους κοι¬ 
νωνικών, μορφωτικών, πολιτιστικών και αθλητικών εκδη¬ 
λώσεων. 

11. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 

12. Η δημιουργία, συμμετοχή και εκμετάλλευση αθλητι¬ 
κών κέντρων και κέντρων προπονητικού χαρακτήρα. 

13. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

14. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία, η εκμετάλ¬ 
λευση και η διαχείριση αναψυκτηρίων, κυλικείων, τουρι¬ 
στικών περιπτέρων, ίπίο ΚϊοεΙς κάμπινγκ, κλπ. 

15. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση, ή 
για λογαριασμό του Δήμου Πλατανιά ή και τρίτων που 
προωθούν την ανάπτυξη της εδαφικής περιφέρειας του 
Δήμου. 

16. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

17. Η ανάληψη, αξιοποίηση και διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 
σε εταιρίες για την οικιστική ανάπτυξη περιοχών που πρό¬ 
κειται να ενταχθούν στο σχέδιο πόλης. 

18. Η συμμετοχή σε εταιρίες για την τουριστική ανά¬ 
πτυξη του Δήμου ιδιαίτερα σε έργα ολοκληρωμένης του¬ 
ριστικής ανάπτυξης και ειδικών μορφών τουρισμού 
(αθλητικός, συνεδριακός κ.λ.π). 

19. Η εκπόνηση και η επιμέλεια εκπόνησης τεχνικών με¬ 
λετών πάσης φύσεως καθώς και οικονομοτεχνικών μελε¬ 
τών 

20. Η μελέτη, η κατασκευή και η επίβλεψη τεχνικών έρ¬ 
γων 

21. Η ανάληψη εργολαβιών για την κατασκευή, την ανα¬ 
παλαίωση και την συντήρηση κτιρίων και διατηρητέων οι¬ 
κιστικών συνόλων, έργων υποδομής οδοποιίας, ύδρευ¬ 
σης, άρδευσης, αποχέτευσης, εγγειοβελτιωτικών έργων, 
κατασκευής πεζοδρομίων, πλακοστρώσεων, πολεοδομι- 
κών αναπλάσεων, διαμόρφωσης κοινόχρηστων χώρων, 

χωματουργικών έργων, δενδροφυτεύσεων και αναδασώ¬ 
σεων στην εδαφική περιφέρεια του Δήμου. 

22. Η προστασία, ανάπλαση, αξιοποίηση και εκμετάλ¬ 
λευση πηγών και ποταμών. 

23. Η συντήρηση της αγροτικής και δημοτικής οδοποι¬ 
ίας, αντλιοστασίων, δεξαμενών, δικτύων ύδρευσης, απο¬ 
χέτευσης, δημοτικού ηλεκτροφωτισμού της εδαφικής πε¬ 
ριφέρειας του Δήμου. 

24. Η αξιοποίηση των τοπικών υδάτινων και λοιπών φυ¬ 
σικών πόρων. 

25. Η ανάπτυξη δραστηριοτήτων θαλάσσιων σπόρ. 

26. Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου καθώς και των χώρων 
άθλησης και αναψυχής. 

27. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

28. Η προώθηση τωντοπικών προϊόντων και υπηρεσιών. 

29. Η λειτουργία και συμμετοχή σε εκθέσεις που προ¬ 
βάλλουν και προάγουν τις τουριστικές και πολιτιστικές 
αξίες του Δήμου, τα τοπικά παραδοσιακά προϊόντα και τα 
προϊόντα της Κρητικής διατροφής 

30. Η τεκμηρίωση των ιστορικών και πολιτιστικών μνη¬ 
μείων, η δημιουργία πληροφοριακής βάσης δεδομένων 
και η κυκλοφορία ενημερωτικών οδηγών και εκδόσεων. 

31. Η έκδοση και η προώθηση τουριστικών οδηγών, 
χαρτών και καρποστάλ. 

32. Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου. 

33. Η διοργάνωση τουριστικών εκθέσεων, επιχειρηματι¬ 
κών ίοΓϋΓπ, εκθέσεων προϊόντων κρητικής διατροφής, εκ¬ 
θέσεων γευσιγνωσίας, μουσικών εκδηλώσεων, τοπικών 
φεστιβάλ και θεατρικών παραστάσεων 

34. Η αξιοποίηση και η διαχείριση ή η συμμετοχή σε 
ενέργειες εκμετάλλευσης ενεργειακών πόρων και ήπιων 
μορφών ενέργειας. 

35. Το έργο μεταφοράς των μαθητών 

36. Η αξιοποίηση, αγορά και λειτουργία χερσαίων και 
θαλάσσιων μεταφορικών μέσων. 

37. Η ανάληψη του έργου της δακοκτονίας. 

38. Η αξιοποίηση και η εκμετάλλευση των παλαιών σχο¬ 
λείων στη εδαφική περιφέρεια του Δήμου. 

39. Ο καθαρισμός των κοινόχρηστων χώρων, των κρα- 
σπεδορύθρωντων δρόμων, των χαντακιών όμβριων, των 
πηγών των ποταμών και της παραλίας. 

40. Η διαχείριση των απορριμμάτων της εδαφικής περι¬ 
φέρειας του Δήμου καθώς και η ανάληψη πρότυπων προ¬ 
γραμμάτων ανακύκλωσης. 

41. Η αποκομιδή των στερεών απορριμμάτων και υγρών 
αποβλήτων. 

42. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης. 

Άρθρο 4ο 
Διάρκεια 

1) Η διάρκεια της επιχείρησης ορίζεται σε είκοσι πέντε 
(25) έτη, αρχίζει από τη δημοσίευση της σύστασής της 
στην Εφημερίδα της Κυβερνήσης και λήγει την αντίστοι¬ 
χη ημερομηνία του έτους δύο χιλιάδες είκοσι πέντε 
(2025). 

2) Η διάρκεια της επιχείρησης μπορεί να παραταθεί με 
απόφαση του δημοτικού συμβουλίου του Δήμου Πλατα- 


νιά, που λαμβάνεται με απόλυτη πλειοψηφίατου συνόλου 
των μελών του, για την οποία πρέπει να τηρηθεί στη συ¬ 
νέχεια η διαδικασία που προβλέπεται από την παράγρα¬ 
φο 3 του άρθρου 277 του Π.Δ. 410/1995. 

ΚΕΦΑΛΑΙΟ Β’ 

ΚΕΦΑΛΑΙΟ - ΠΟΡΟΙ 

Άρθρο 5ο 

Κεφάλαιο 

Το αρχικό κεφάλαιο της επιχείρησης ορίζεται σε δραχ¬ 
μές δέκα εκατομμύρια (10.000.000). 

Το ποσό αυτό διαθέτει ο δήμος Πλατανιά ως αρχικό με¬ 
τοχικό κεφάλαιο σύστασης της επιχείρησης. 

Άρθρο 6ο 
Πόροι 

Πόροι της επιχείρησης είναι: 

1) Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

2) Οι πρόσοδοι από τα πάσης φύσεως περιουσιακά 
στοιχεία της. 

3) Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4) Τα έσοδα από την εκτέλεση έργων, ή προγραμμάτων 
ή από παροχή υπηρεσιών στα πλαίσια προγραμματικών 
συμβάσεων με ΟΤΑ και λοιπούς φορείς του δημόσιου το- 
μέα.5) Κάθε άλλο νόμιμο έσοδο. 

ΚΕΦΑΛΑΙΟ Γ’ 

ΔΙΟΙΚΗΣΗ - ΕΚΠΡΟΣΩΠΗΣΗ ΚΑΙ ΔΙΕΥΘΥΝΤΗΣ 
ΤΗΣ ΕΠΙΧΕΙΡΗΣΗΣ 

Άρθρο 7ο 

Διοίκηση της επιχείρησης-Μέλη Διοικητικού Συμβουλίου 

1. Η επιχείρηση διοικείται από διοικητικό συμβούλιο, 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το δημοτικό συμβούλιο. 
Από τα μέλη του διοικητικού συμβουλίου τρία τουλάχι¬ 
στον μέλη πρέπει να είναι αιρετοί εκπρόσωποι του δήμου 
Πλατανιά, έκτων οποίων ένας (1) από τη μειοψηφία, ένα 
(1) μέλος πρέπει να είναι εκπρόσωπος των εργαζομένων 
στην επιχείρηση, αν αυτή απασχολεί περισσότερους από 
είκοσι εργαζόμενους και ένα (1) μέλος πρέπει να είναι εκ¬ 
πρόσωπος - μέλος συλλόγου ή κοινωνικού φορέα της πε¬ 
ριοχής του δήμου. Τα υπόλοιπα μέλη είναι δημότες ή κά¬ 
τοικοι του δήμου Πλατανιά που έχουν πείρα ή γνώσεις 
σχετικές με το αντικείμενο της επιχείρησης. 

1) Αιρετοί εκπρόσωποι του δήμου Πλατανιά στο διοικη¬ 
τικό συμβούλιο μπορεί να είναι εκτός από τα μέλη του δη¬ 
μοτικού συμβουλίου του δήμου και ο Δήμαρχος, καθώς 
και ο πρόεδρος καιτα μέλη των τοπικών συμβουλίων που 
έχουν εκλεγεί στο δήμο. 

2) Για τον τρόπο εκλογής των εκπροσώπων των εργα¬ 
ζομένων στο διοικητικό συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/9.4.1984 απόφασης του 
Υπουργού Εσωτερικών. 




2268 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8ο 

Θητεία διοικητικού συμβουλίου- 
Ορισμός και αντικατάσταση των μελών του 

1) Η θητεία του διοικητικού συμβουλίου της επιχείρη¬ 
σης ακολουθεί τη θητεία του δημοτικού συμβουλίου του 
δήμου και σε κάθε περίπτωση λήγει τρεις (3) μήνες μετά 
την εγκατάσταση του νέου δημοτικού συμβουλίου. 

2) Το νέο δημοτικό συμβούλιο οφείλει να ορίσει τα μέλη 
του νέου διοικητικού συμβουλίου της επιχείρησης μέσα 
στην άνω προθεσμία. 

3) Σε περίπτωση που δεν οριστούν τα μέλη του νέου δι¬ 
οικητικού συμβουλίου της επιχείρησης από το νέο δημο¬ 
τικό συμβούλιο μέσα στην άνω προθεσμία, τότε η θητεία 
του διοικητικού συμβουλίου της επιχείρησης παρατείνε- 
ται μέχρι να οριστούν αυτά. 

4) Ειδικά όσον αφορά τον ορισμό των μελών του πρώ¬ 
του διοικητικού συμβουλίου της επιχείρησης, το δημοτι¬ 
κό συμβούλιο οφείλει να ορίσει αυτά μέσα σετρείς (3) μή¬ 
νες από τη δημοσίευση της συστατικής πράξης της επι¬ 
χείρησης στην Εφημερίδα της Κυβερνήσεως. 

5) Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους με από¬ 
φαση του δημοτικού συμβουλίου Πλατανιά, που λαμβά- 
νεται με απόλυτη πλειοψηφία του νομίμου αριθμού των 
μελών του. Ειδικά για την αντικατάσταση των εκπροσώ¬ 
πων των εργαζομένων και του κοινωνικού φορέα της πε¬ 
ριοχής απαιτείται η σύμφωνη γνώμη του οργάνου που 
τους πρότεινε. 

6) Μέλος του διοικητικού συμβουλίου, που απουσιάζει 
από τις συνεδριάσεις του πάνω από τρεις (3) μήνες συνε¬ 
χώς, θεωρείται ότι παραιτήθηκε και μπορεί να αντικατα- 
σταθεί με απόφαση του δημοτικού συμβουλίου. 

7) Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο, το διοικητικό συμβούλιο μέχρι 
να οριστούν οι αντικαταστάτες τους λειτουργεί νόμιμα με 
την ελλιπή σύνθεσή του, που δεν μπορεί πάντως να είναι 
μικρότερη από τον αριθμό των μελών που χρειάζεται για 
την απαρτία. 

8) Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής." 

Άρθρο 9ο 

Συγκρότηση-Συνεδριάσεις- 
Λήψη αποφάσεων Διοικητικού Συμβουλίου 

1) Το δημοτικό συμβούλιο Πλατανιά ορίζει από τα μέλη 
του διοικητικού συμβουλίου τον πρόεδρο και τον αντι¬ 
πρόεδρό του. 

2) Το διοικητικό συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. 

3) Το διοικητικό συμβούλιο συγκαλείται από τον πρόε¬ 
δρο του, ο οποίος είναι υποχρεωμένος νατό συγκαλεί και 
όταν το ζητήσει το ένα τρίτο των μελών αυτού, ή ο δή¬ 
μαρχος ή το δημοτικό συμβούλιο. 

4) Το διοικητικό συμβούλιο συνεδριάζει στην έδρα της 


επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 
του νομίμου αριθμού των μελών του. Μέλος του διοικητι¬ 
κού συμβουλίου που απουσιάζει ή κωλύεται δεν μπορεί να 
αντιπροσωπευθεί από άλλον και αναπληρώνεται μόνο 
από το νόμιμο αναπληρωτή του. 

5) Οι αποφάσεις του διοικητικού, συμβουλίου παίρνο- 
νται με απόλυτη πλειοψηφία των παρόντων και σε περί¬ 
πτωση ισοψηφίας η ψήφος του προέδρου θεωρείται δι¬ 
πλή. Η ψηφοφορία είναι φανερή, εκτός αν ζητηθεί από 
οποιοδήποτε μέλος να γίνει μυστική ψηφοφορία. 

6) Για τις αποφάσεις του διοικητικού συμβουλίου τη¬ 
ρούνται πρακτικά σε ειδικό βιβλίο τα οποία υπογράφονται 
από τον πρόεδρο και τα μέλη του διοικητικού συμβουλί¬ 
ου. Τα πρακτικά τηρούνται από υπάλληλο της επιχείρη¬ 
σης που ορίζεται με απόφαση του διοικητικού, συμβουλί¬ 
ου. 

7) Το διοικητικό συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο δήμο. 

Άρθρο 10ο 

Αρμοδιότητες του Διοικητικού Συμβουλίου 

1) Το διοικητικό συμβούλιο είναι αρμόδιο για τη διοίκη¬ 
ση , εκπροσώπηση και διαχείριση της επιχείρησης σε όλες 
τις υποθέσεις αυτής, εκτός από τις περιπτώσεις που, σύμ¬ 
φωνα με τις διατάξεις του δημοτικού και κοινοτικού κώδι¬ 
κα ή του παρόντος καταστατικού, είναι αρμόδιο το δημο¬ 
τικό συμβούλιο του δήμου Πλατανιά. 

2) Ενδεικτικά αναφέρεται ότι το διοικητικό συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό και αποφασίζει για όλες τις μεταβολές της υπηρεσια¬ 
κής του κατάστασης. 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ) Καθορίζει τις τιμές καιτους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε) Αποφασίζει την αγορά και τη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
ση και εκμίσθωση ακινήτων και κινητών που ανήκουν στην 
επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης και αποφασίζει την παρο¬ 
χή δικαιωμάτων υποθήκης καιπροσημειώσεως υποθήκης 
σε ακίνητά της. 

η) γνωμοδοτεί σε όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου. 

Άρθρο 11ο 

Ανάθεση αρμοδιοτήτων του διοικητικού συμβουλίου 

1) Για την αποτελεσματικότερη λειτουργία της επιχεί¬ 
ρησης το διοικητικό συμβούλιο μπορεί με απόφαση του 
να αναθέτει την άσκηση του συνόλου ή μέρους των αρ- 
μοδιοτήτωντου, εκτός απότις περιπτώσεις β, γ, ε καιζτης 
παραγράφου 2 του άρθρου 10 του παρόντος, στο πρόε¬ 
δρο του και σε άλλα όργανα της επιχείρησης, στο διευ¬ 
θυντή και τους υπεύθυνους των λειτουργικών μονάδων 
της επιχείρησης. 

2) Στη σχετική απόφαση πρέπει να αναφέρονται οι αρ¬ 
μοδιότητες που ανατίθενται, η διάρκεια για την οποία 
ανατίθενται (η οποία δεν μπορεί να υπερβαίνει τη διάρ¬ 
κεια της θητείας του ίδιου του διοικητικού συμβουλίου) 
και εκτός των άλλων εάν οι ανωτέρω (εφόσον ορισθούν 
δύο ή περισσότεροι) πρέπει να ενεργούν από κοινού ή εάν 
θα μπορούν να ενεργούν και χωριστά καθένας τους. 

Άρθρο 12ο 

Καθήκοντα Προέδρου και Αντιπροέδρου 
του διοικητικού συμβουλίου 

1) Ο πρόεδρος του διοικητικού συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. 

Ο πρόεδρος μπορεί σε περίπτωση κινδύνου από ανα¬ 
βολή, χωρίς απόφαση του διοικητικού συμβουλίου, να 
εγείρει και ανακρούει αγωγές και να ασκεί ένδικα μέσα, 
να διορίζει πληρεξουσίους και να προβαίνει σε κάθε δικα¬ 
στική ή εξώδικη πράξη που προστατεύει τα συμφέροντα 
της επιχείρησης, οφείλει όμως να υποβάλει αμέσως τις 
πράξεις αυτές προς έγκριση στο διοικητικό συμβούλιο. 

Ο πρόεδρος υπογράφειτα συμβόλαια της επιχείρησης. 
Επίσης ο πρόεδρος του διοικητικού συμβουλίου συγκα- 
λεί τις συνεδριάσεις του διοικητικού συμβουλίου και προ¬ 
εδρεύει σ’ αυτές. 

2) Ο αντιπρόεδρος του διοικητικού συμβουλίου ανα¬ 
πληρώνει τον πρόεδρο στα καθήκοντά του, όταν αυτός 
απουσιάζει ή κωλύεται. 

Άρθρο 13ο 

Αποζημιώσεις προέδρου και αντιπροέδρου 
και μελών του διοικητικού συμβουλίου 

1) Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του δημοτικού συμβουλίου του δήμου, ύστε¬ 
ρα από πρόταση του διοικητικού συμβουλίου της επιχεί¬ 
ρησης. 

2) Με την ίδια διαδικασία μπορεί να καταβάλλεται απο¬ 
ζημίωση στα μέλη του διοικητικού συμβουλίου για τη συμ¬ 
μετοχή τους στις συνεδριάσεις του. 

Άρθρο 14ο 

Απασχόληση στην επιχείρηση των μελών 
του Διοικητικού Συμβουλίου 

1) Με απόφαση του δημοτικού συμβουλίου του δήμου 
Πλατανιά, ύστερα από πρόταση του διοικητικού συμβου¬ 
λίου της επιχείρησης, μπορεί να ορίζεται μερική ή πλήρης 
απασχόληση στην επιχείρηση με αμοιβή του ενός τετάρ¬ 
του των μελών του διοικητικού συμβουλίου. Αν το 1/4 δεν 


είναι ακέραιος αριθμός, το κλάσμα που προκύπτει στρογ- 
γυλοποιείται προς τα πάνω. 

2) Στην απόφαση πρέπει να καθορίζονται τα μέλη που 
θα απασχοληθούν, οι αρμοδιότητές και η αμοιβή τους. 

Άρθρο 15ο 

Διευθυντής της επιχείρησης 

1) Με απόφαση του διοικητικού συμβουλίου της επιχεί¬ 
ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2) Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού της 
επιχείρησης. 

3) Ο διευθυντής διευθύνει την επιχείρηση σύμφωνα με 
τις διατάξειςτου νόμου, του καταστατικού αυτού, των κα- 
νονισμώντης επιχείρησης καιτις αποφάσειςτου διοικητι¬ 
κού συμβουλίου της επιχείρησης ως και τις αποφάσεις 
του δημοτικού συμβουλίου στις περιπτώσεις που αυτό εί¬ 
ναι αρμόδιο. 

4) Με απόφαση του διοικητικού συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, εκτός από τις περιπτώσεις 
β, γ, ε και ζ της παραγράφου 2 του άρθρου 10 του παρό¬ 
ντος, το άρθρο 11 του παρόντος καταστατικού, ως και αρ¬ 
μοδιότητες που αναφέρονται στην παράγραφο 1 του άρ¬ 
θρου 12 του παρόντος καταστατικού. 

ΚΕΦΑΛΑΙΟ Δ’ 

ΔΙΑΧΕΙΡΙΣΗ-ΤΑΜΕΙΑΚΗ ΥΠΗΡΕΣΙΑ-ΕΠΟΠΤΕΙΑ- 
ΚΑΝΟΝΙΣΜΟΙ- ΒΙΒΛΙΑ ΚΑΙ ΣΤΟΙΧΕΙΑ-ΑΠΟΓΡΑΦΗ 
ΠΕΡΙΟΥΣΙΑΣ-ΙΣΟΛΟΓΙΣΜΟΣ ΕΚΘΕΣΗ ΠΕΠΡΑΓΜΕΝΩΝ - 
ΑΠΟΣΒΕΣΕΙΣ ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Άρθρο 16ο 

Διαχειριστική περίοδος 

1) Η διαχειριστική περίοδος της επιχείρησης αρχίζειτην 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2) Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πράξης 
της επιχείρησης στην Εφημερίδα της Κυβερνήσεως και 
θα λήγει την 31η Δεκεμβρίου του έτους 2001. 

Άρθρο 17ο 
Γ ενική Διάταξη 

Κατά τα λοιπά για τα θέματα του Δ’ κεφαλαίου του πα¬ 
ρόντος καταστατικού θα ισχύουν και θα εφαρμόζονται οι 
διατάξεις των άρθρων 280, 281, 282 και 283 του Π.Δ. 
410/1995 και οι διατάξεις του Π.Δ. 520/1988 και της με 
αριθ. 25027/9.4.1984 Απόφασης του Υπουργού Εσωτερι¬ 
κών. 

ΚΕΦΑΛΑΙΟΝ Ε ’ 

ΔΙΑΛΥΣΗ - ΕΚΚΑΘΑΡΙΣΗ ΚΑΙ ΑΝΑΒΙΩΣΗ 
ΤΗΣ ΕΠΙΧΕΙΡΗΣΗΣ 

Άρθρο 18ο 

Διάλυση της επιχείρησης 

Η επιχείρηση διαλύεται: 

1) Με απόφαση του δημοτικού συμβουλίου του Δήμου 
Πλατανιά, που λαμβάνεται με απόλυτη πλειοψηφία των 
μελών αυτού και πράξη του Περιφερειακού Διευθυντή. 

2) “Οταν λήξει χωρίς να παραταθεί η διάρκεια της επι¬ 
χείρησης. 

3) Σε περίπτωση που η επιχείρηση κηρυχθεί σε κατά¬ 
σταση πτώχευσης. 

Άρθρο 19ο 

Εκκαθάριση της επιχείρησης 

1) Τη διάλυση της επιχείρησης ακολουθείτο στάδιο της 
εκκαθάρισης. 

2) Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το δημοτικό συμβούλιο του Δήμου Πλατανιά. 

3) Με τον ορισμό των εκκαθαριστών παύει αυτοδίκαια η 
εξουσία του διοικητικού συμβουλίου της επιχείρησης και 
τις αρμοδιότητες του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το δημοτικό συμβούλιο. 

4) Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

5) Οι εκκαθαριστές οφείλουν, μόλις αναλάβουν τα κα- 
θήκοντά τους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουντις 
εκκρεμείς υποθέσεις της, να εισπράξουν τις απαιτήσεις 
της, να ρευστοποιήσουν την περιουσία της, να εξοφλή¬ 
σουν τα χρέη αυτής, και να αποδώσουν στο Δήμο Πλατα- 
νιά το τυχόν απομένον υπόλοιπο, ως και να συντάξουν 
τους σχετικούς λογαριασμούς για τη διενεργηθείσα εκ¬ 
καθάριση. 

6) Οι λογαριασμοί της εκκαθάρισης εγκρίνονται από το 
δημοτικό συμβούλιο του δήμου, το οποίο και αποφασίζει 
για την απαλλαγή ή όχι των εκκαθαριστών από κάθε ευ¬ 
θύνη. 


Άρθρο 20ο 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 
βίωση της επιχείρησης με απόφαση του δημοτικού συμ¬ 
βουλίου του Δήμου Πλατανιά και πράξη του Περιφερεια¬ 
κού διευθυντή. 

Άρθρο 21ο 
Τελικές διατάξεις 

Για κάθε θέμα που δεν ρυθμίζεται στο παρόν καταστα¬ 
τικό θα ισχύουν οι σχετικές διατάξεις του δημοτικού και 
κοινοτικού κώδικα που θα ισχύουν κάθε φορά για τις αμι¬ 
γείς δημοτικές επιχειρήσεις (σήμερα άρθρα 277-284,287 
και 291 του Π.Δ. 410/1995), ως και οι σχετικές διατάξεις 
των σε εκτέλεση και κατ’ εξουσιοδότηση των άνω διατά¬ 
ξεων του δημοτικού και κοινοτικού κώδικα, διαταγμάτων 
και υπουργικών αποφάσεων που θα ισχύουν κάθε φορά 
(σήμερα Π.Δ. 520/1988 και απόφαση του Υπουργού Εσω¬ 
τερικών υπ’ αριθ. 25027/9.4.1984), και συμπληρωματικά 
και για κάθε θέμα που δεν ρυθμίζεται με τις προαναφερ- 
θείσες διατάξεις θα ισχύουν και θα εφαρμόζονται αναλο¬ 
γικά οι σχετικές διατάξεις της αστικής και εμπορικής νο¬ 
μοθεσίας. 

Η απόφαση αυτή προκαλεί δαπάνη 10.000.000 δρχ. σε βά¬ 
ρος του προϋπολογισμού του Δήμου Πλατανιά έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 24 Ιανουάριου 2001 

Με εντολή Γ ενικού Γ ραμματέα Περιφέρειας 

Η Γενική Διευθύντρια 
ΜΑΡΙΑ ΛΥΓΙΔΑΚΗ ΙΩΑΝΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




